b'\n_START_ARTICLE_\nHieronim \xc5\xbdvegli\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1956 na ljubljanski Teolo\xc5\xa1ki fakulteti je v \xc5\xa1estdesetih in sedemdesetih letih 20. stoletja mo\xc4\x8dno zaznamoval pastoralno dejavnost pri fran\xc4\x8di\xc5\xa1kanih v Ljubljani; uvedel je odmevna predavanja za izobra\xc5\xbeence, na katerih so sodelovali najvidnej\xc5\xa1i slovenski teologi, knji\xc5\xbeevniki in filozofi. Predavanja so izhajala v glasilu Na\xc5\xa1e tromostovje. V letih 1982\xe2\x88\x921995 je bil predsednik celjske Mohorjeve dru\xc5\xbebe, ki je pod njegovim vodstvom do\xc5\xbeivela preporod in na njegovo pobudo so se za\xc4\x8dele tri Mohorjeve dru\xc5\xbebe med seboj zbli\xc5\xbeevati. Uredil je ve\xc4\x8d zbornikov in bil urednik revije Sre\xc4\x8danja ter objavljal \xc4\x8dlanke v revijah Bo\xc5\xbeje okolje in Cerkev v sedmem svetu.'